Ericu950/Stoicheia-meter-silver huggingface dataset:
εἰ ὑπομένομεν , καὶ συμβασιλεύσομεν  , καὶ κληρονόμους μὲν ἡμᾶς ἔσεσθαι τοῦ θεοῦ , οὐ μὴν δίχα Χριστοῦ ,  κληρονόμοι  γάρ φησιν  θεοῦ , συγκληρονόμοι δὲ τοῦ Χριστοῦ , εἴπερ συμπάσχομεν ἵνα καὶ συνδοξασθῶμεν  0 .
καὶ πάλιν  εἰ δὲ ἀπεθάνομεν  φησὶν  σὺν Χριστῷ , πιστεύομεν ὅτι καὶ συζήσομεν αὐτῷ , εἰδότες ὅτι Χριστὸς ἐγερθεὶς ἐκ νεκρῶν οὐκέτι ἀποθνῄσκει ·
θάνατος αὐτοῦ οὐκέτι κυριεύσει  , καὶ αὖθις  τὸ δὲ χάρισμα τοῦ θεοῦ ζωὴ αἰώνιος ἐν Χριστῷ Ἰησοῦ τῷ κυρίῳ ἡμῶν  0 .
οὐκοῦν ἡ αἰώνιος ζωὴ οὐκ ἄλλως ἡμῖν πορισθήσεται ἢ  ἐν Χριστῷ Ἰησοῦ τῷ κυρίῳ ἡμῶν  0 ·
καὶ ἡ ἐλπὶς ἡμῶν οὐχ ἁπλῶς ζῆσαι , ἀλλὰ σὺν αὐτῷ δοξασθῆναι καὶ σὺν αὐτῷ κληρονομῆσαι καὶ σὺν αὐτῷ βασιλεῦσαι 0 ·
πάντα γὰρ ἡμῖν ἐκ τῆς αὐτοῦ κοινωνίας ὑπάρξει .
ὃ διδάσκει ὁ αὐτὸς φήσας  πιστὸς ὁ θεός , δι οὗ ἐκλήθητε εἰς κοινωνίαν τοῦ υἱοῦ αὐτοῦ Ἰησοῦ Χριστοῦ τοῦ κυρίου ἡμῶν  0 .
τίς δ ἡ κοινωνία , παρίστησιν  καὶ συνήγειρεν  λέγων  καὶ συνεκάθισεν ἐν τοῖς ἐπουρανίοις ἐν Χριστῷ Ἰησοῦ , ἵνα ἐνδείξηται ἐν τοῖς αἰῶσιν τοῖς ἐπερχομένοις τὸ ὑπερβάλλον πλοῦτος τῆς χάριτος ἐν χρηστότητι ἐφ ἡμᾶς ἐν Χριστῷ Ἰησοῦ  .
ὁ δ αὐτὸς καὶ ταῦτα περὶ τοῦ σωτῆρος ἐδίδασκεν φάσκων  ὁ δὲ διὰ τὸ μένειν αὐτὸν εἰς τὸν αἰῶνα ἀπαράβατον ἔχει τὴν ἱερωσύνην ·
ὅθεν καὶ σώζειν εἰς τὸ παντελὲς δύναται τοὺς προσιόντας δι αὐτοῦ τῷ θεῷ , πάντοτε ζῶν εἰς τὸ ἐντυγχάνειν ὑπὲρ αὐτῶν  .
οὐ μὴν ἀλλὰ καὶ τὸν Μελχισεδὲκ  εἰς τὸ διηνεκὲς  ἱερέα μένειν ἔλεγεν διὰ τὸ ἀφωμοιωμένον εἶναι  τῷ υἱῷ τοῦ θεοὺ  .
ἀλλ ὅτι μὲν τούτοις ἅπασιν Μάρκελλος τ ἀναντία γράφειν ἐτόλμα μικρὸν ὕστερον παρατεθήσεται , νυνὶ δὲ ὅπως ἐφρόνει περὶ τοῦ μη δὲ τὴν ἀρχὴν εἶναι μη δ ὑφεστάναι τὸν τοῦ θεοῦ υἱὸν θεασώμεθα πρότερον .
ἐπισκήψας τοῖς εἰρηκόσιν τὸν υἱὸν τοῦ θεοῦ ἀληθῶς υἱὸν εἶναι ζῶντα καὶ ὑφεστῶτα τὴν ἑαυτοῦ δόξαν φανερὰν καθίστησιν αὐταῖς συλλαβαῖς γράφων οὕτως οὐκοῦν πρὸ μὲν τοῦ κατελθεῖν καὶ διὰ τῆς παρθένου τεχθῆναι λόγος ἦν μόνον .
ἐπεὶ τί ἕτερον ἦν πρὸ τοῦ τὴν ἀνθρωπίνην ἀναλαβεῖν σάρκα τὸ κατελθὸν  ἐπ  ἐσχάτων τῶν ἡμερῶν  , ὡς καὶ αὐτὸς γέγραφεν , καὶ τὸ γεννηθὲν ἐκ τῆς παρθένου ;
οὐδὲν ἕτερον ἦν ἢ λόγος 0 .
εἶτα προϊὼν ἑξῆς ἀίδιον αὐτὸν λέγει , ἀγένητον αὐτὸν οὕτως ὁριζόμενος .
γράφει δὲ οὕτως ἀκούεις τοίνυν τῆς συμφωνίας τοῦ ἁγίου πνεύματος , διὰ πολλῶν καὶ διαφόρων προσώπων τῇ τοῦ λόγου μαρτυρούσης ἀιδιότητι ;
καὶ διὰ τοῦτο ἄρχεται μὲν ἀπὸ τῆς ἀιδιότητος τοῦ λόγου ·
ἐν ἀρχῇ ἦν ὁ λόγος  λέγων  καὶ ὁ λόγος ἦν πρὸς τὸν θεόν , καὶ θεὸς ἦν ὁ λόγος  .
τρισὶν ἐπαλλήλοις μαρτυρίαις χρώμενος τὴν ἀιδιότητα τοῦ λόγου δεικνύναι βούλεται .
καὶ μεθ ἕτερα ἐπιλέγει πρότερον γάρ , ὥσπερ πολλάκις ἔφην , οὐδὲν ἕτερον ἢ λόγος ἦν 0 .
καὶ προστίθησιν , ὅτι οὐ δὲ  εἰκὼν  ἦν  τοῦ θεοῦ τοῦ ἀοράτου  , φάσκων οὐκοῦν πρόδηλον , ὅτι πρὸ τῆς τοῦ ἡμετέρου σώματος ἀναλήψεως ὁ λόγος καθ ἑαυτὸν οὐκ ἦν εἰκὼν τοῦ ἀοράτου θεοῦ .
καὶ αὖθις μεθ ἕτερα ἐπιφέρει τί τοίνυν ἦν τὸ κατελθὸν τοῦτο πρὸ τοῦ ἐνανθρωπῆσαι ;
πάντως πού φησιν ·
πνεῦμα 0 .
εἰ γάρ τι παρὰ τοῦτο ἐθέλοι λέγειν , οὐ συγχωρήσει αὐτῷ ὁ πρὸς τὴν παρθένον εἰρηκὼς ἄγγελος  πνεῦμα ἅγιον ἐπελεύσεται ἐπί σὲ  .
εἰ δὲ πνεῦμα εἶναι φήσει , ἄκουε τοῦ σωτῆρος λέγοντος  πνεῦμα ὁ θεός  .
σαφῶς ἐντεῦθεν τοῦ σωτῆρος περὶ τοῦ πατρὸς εἰρηκότος  πνεῦμα ὁ θεός  , ἐλέγχεται Μάρκελλος αὐτὸν τὸν πατέρα ἐνηνθρωπηκέναι εἰπών 0 .
ὁ δ ἔτι μᾶλλον φιλοτιμεῖται , γράφων ὧδε καὶ μανθανέτω τοίνυν θεοῦ λόγον ἐληλυθέναι , οὐ λόγον καταχρηστικῶς ὀνομασθέντα , ὡς αὐτοί φασιν , ἀλλ ἀληθῆ ὄντα λόγον .
καὶ αὖθις προστίθησιν ταῦτα τοῖς εἰρημένοις εἰ μὲν γὰρ ἡ τοῦ πνεύματος ἐξέτασις γίγνοιτο μόνη , ἓν καὶ τ αὐτὸν εἰκότως εἶναι τῷ θεῷ φαίνοιτο ·
εἰ δὲ ἡ κατὰ σάρκα προσθήκη ἐπὶ τοῦ σωτῆρος ἐξετάζοιτο , ἐνεργείᾳ ἡ θεότης μόνῃ πλατύνεσθαι δοκεῖ ·
ὥστε εἰκότως μονὰς ὄντως ἐστὶν ἀδιαίρετος .
καὶ ἔτι μᾶλλον τοῦτο κατασκευάζει δι ὧν ἐν τοῖς ἑξῆς οὕτω γράφει τὸ μὲν οὖν πρὸ τῶν αἰώνων αὐτὸν γεγεννῆσθαι φῆσαι , ἀκολούθως εἰρηκέναι δοκεῖ ·
γέννημα γὰρ τὸ προελθὸν τοῦ προεμένου γίγνεται πατρός .
θάτερον δ οὐκέτι ὑγιῶς οὐ δ εὐσεβῶς αὐτῷ παρείληπται .
τὸ γὰρ μὴ λόγον εἶναι φῆσαι τὸν ἐξ αὐτοῦ προελθόντα καὶ τοῦτον εἶναι τὸν τῆς γεννήσεως ἀληθῆ τρόπον , ἀλλ ἁπλῶς υἱὸν μόνον , ἔμφασίν τινα τοῖς ἀκούουσιν ἀνθρωπίνης ὄψεως παρέχειν εἴωθεν .
καὶ ἐν τούτοις μὲν γυμνῇ τῇ κεφαλῇ τὸν μὲν υἱὸν ἠρνήσατο , ψιλὸν δὲ λόγον ὥσπερ τινὰ προστακτικὸν τῶν ποιητέων εἰσάγων δῆλός ἐστιν ἐξ ὧν ἐπιφέρει λέγων ὃν οὕτω πᾶσαι αἱ θεῖαι κηρύττουσιν γραφαί .
δαυὶδ μὲν γὰρ περὶ αὐτοῦ λέγει  τῷ λόγῳ κυρίου οἱ οὐρανοὶ ἐστερεώθησαν  .
αὖθίς τε ὁαὐτὸς  ἐξαπέστειλεν τὸν λόγον αὐτοῦ καὶ ἰάσατο αὐτούς  .
σολομὼν δὲ  ζητήσουσίν με κακοί , καὶ οὐχ εὑρήσουσιν .
ἐμίσησαν γὰρ σοφίαν , τὸν δὲ λόγον κυρίου οὐ προείλαντο  .
ἡσαΐας τε  ἐκ γὰρ Σιὼν ἐξελεύσεται  ἔφη  νόμος καὶ λόγος κυρίου ἐξ Ἱερουσαλήμ  .
καὶ αὖθις Ἱερεμίας  ᾐσχύνθησαν σοφοὶ  φησὶν  καὶ ἐπτοήθησαν καὶ ἑάλωσαν , ὅτι τὸν λόγον τοῦ κυρίου ἀπεδοκίμασαν  .
καὶ Ὡσηὲ δὲ ὁ προφήτης  ἐμίσησαν  ἔφη  ἐν πύλαις ἐλέγχοντα , καὶ λόγον ὅσιον ἐβδελύξαντο  .
μιχαίας τε ὁμοίως καὶ αὐτὸς περὶ τοῦ λόγου μνημονεύων  ἐκ Σιὼν  ἔφη  ἐξελεύσεται νόμος , καὶ λόγος κυρίου ἐξ Ἱερουσαλήμ  0 .
τοσαῦτα συνάγων περὶ τοῦ προστακτικοῦ λόγου ῥητὰ Μάρκελλος τοιοῦτόν τινα εἶναί φησιν καὶ τὸν  ἐν ἀρχῇ πρὸς τὸν θεὸν  θεὸν λόγον .
διὸ ἐπάγει φάσκων ὁ δὲ ἱερὸς ἀπόστολός τε καὶ μαθητὴς τοῦ κυρίου Ἰωάννης σαφῶς καὶ διαρρήδην ἐν ἀρχῇ τοῦ εὐαγγελίου διδάσκων , ὡς ἀγνοούμενον ἐν ἀνθρώποις πρότερον , λόγον αὐτὸν τοῦ παντοκράτορος ὀνομάζων 0 .
οὕτως ἔφη  ἐν ἀρχῇ ἦν ὁ λόγος , καὶ ὁ λόγος ἦν πρὸς τὸν θεόν , καὶ θεὸς ἦν ὁ λόγος  .
οὐ μιᾷ μαρτυρία χρώμενος τὴν ἀιδιότητα τοῦ λόγου σημαίνει .
καὶ προστίθησιν τούτοις ἐπιλέγων ἑξῆς ἵν  ἐν μὲν τῷ φῆσαι  ἐν ἀρχῇ ἦν ὁ λόγος  δείξῃ δυνάμει ἐν τῷ πατρὶ εἶναι τὸν λόχον  ἐν ἀρχὴ γὰρ ἁπάντων τῶν γεγονότων ὁ θεὸς  ἐξ οὗ τὰ πάντα   , ἐν δὲ τῷ  καὶ ὁ λόγος ἦν πρὸς τὸν θεὸν  ἐνεργείᾳ πρὸς τὸν θεὸν εἶναι τὸν λόγον   πάντα  γὰρ  δι αὐτοῦ ἐγένετο , καὶ χωρὶς αὐτοῦ ἐγένετο οὐ δὲ ἕν   , ἐν δὲ τῷ θεὸν εἶναι τὸν λόγον εἰρηκέναι μὴ διαιρεῖν τὴν θεότητα , ἐπειδὴ ὁ λόγος τε ἐν αὐτῷ καὶ αὐτὸς ἐν τῷ λόγῳ · 0 1
ἐν ἐμοὶ  γάρ φησιν  ὁ πατήρ , κ ἀγὼ ἐν τῷ πατρί  .
καὶ ἔτι τούτοις προστίθησιν , ἀπογυμνῶν τὸν ἴδιον νοῦν δι ὧν ἑξῆς ἐπάγει , λέγων ὁ τοίνυν ἱερὸς ἀπόστολός τε καὶ μαθητὴς τοῦ κυρίου Ἰωάννης τῆς ἀιδιότητος αὐτοῦ μνημονεύων ἀληθὴς ἐγίγνετο τοῦ λόγου μάρτυς ,  ἐν ἀρχῇ ἦν ὁ λόγος  λέγων  καὶ ὁ λόγος ἦν πρὸς τὸν θεόν , καὶ θεὸς ἦν ὁ λόγος  .
οὐδὲν γενέσεως ἐνταῦθα μνημονεύων τοῦ λόγου , ἀλλ ἐπαλλήλοις τρισὶν μαρτυρίαις χρώμενος , ἐβεβαίου ἐν ἀρχῇ τὸν λόγον εἶναι .
καὶ προστίθησιν τούτοις λέγων τὴν μὲν κατὰ σάρκα οἰκονομίαν τῷ ἀνθρώπῳ διαφέρειν γιγνώσκομεν , τὴν δὲ κατὰ πνεῦμα ἀιδιότητα ἡνῶσθαι τῷ πατρὶ πεπιστεύκαμεν .
τούτοις προϊὼν ἑξῆς ἐπιλέγει ταῦτα εἰ οὖν αὐτὸς λέγει ταῦτα  ἐγὼ ἐκ τοῦ πατρὸς ἐξῆλθον καὶ ἥκω  , καὶ αὖθις  καὶ ὁ λόγος , ὃν ἀκούετε , οὐκ ἔστιν ἐμός , ἀλλὰ τοῦ πέμψαντός με πατρός  καὶ  πάντα ὅσα ἔχει ὁ πατὴρ ἐμά ἐστιν  , δῆλον ὅτι εἰκότως κ ἀκεῖνο ἔλεγεν  ἐν ἐμοὶ ὁ πατὴρ κ ἀγὼ ἐν τῷ πατρί  , ἵνα ἐν θεῷ μὲν ᾖ ὁ λόγος ὁ τοῦτο λέγων , ἐν δὲ τῷ λόγῳ ὁ πατήρ , ὅτι δύναμις τοῦ πατρὸς ὁ λόγος . 0 1 2
θεοῦ  γὰρ αὐτὸν  δύναμιν καὶ θεοῦ σοφίαν  ἀξιόπιστος εἴρηκεν μάρτυς .
οὐ διὰ τὴν ἐν ἅπασιν οὖν λόγοις τε καὶ ἔργοις ἀκριβῆ συμφωνίαν , ὡς Ἀστέριος ἔφη , ὁ σωτὴρ λέγει  ἐγὼ καὶ ὁ πατὴρ ἕν ἐσμεν  , ἀλλὰ διότι ἀδύνατόν ἐστιν , ἢ λόγον θεοῦ ἢ θεὸν τοῦ ἑαυτοῦ μερίζεσθαι λόγου .
ἐπεὶ εἰ διὰ τὴν ἐν ἅπασιν συμφωνίαν τοῦτο εἰρηκέναι τὸν σωτῆρα Ἀστέριος οἴεται , καὶ μὴ τῇ δευτέρᾳ οἰκονομίᾳ προσέχων τ ἀληθὲς μανθάνειν ἐθέλει , ἀναγκαῖόν ἐστιν ὑπομνῆσαι αὐτόν , πῶς ἐνίοτε τὸ κατὰ τὸ σὴν φαινόμενον ἀσυμφωνίαν ἐστὶν ἰδεῖν .
οὕτω γὰρ ἡμᾶς τὰ ῥητὰ διδάσκει .
ποία γὰρ ἐν καιρῷ τοῦ πάθους συμφωνία τοῦτο λέγοντος  πάτερ , εἰ δυνατόν , παρελθέτω τὸ ποτήριον τοῦτο  , ἐπιφέροντος δὲ κ ἀκεῖνο  πλὴν μὴ ὡς ἐγὼ θέλω , ἀλλ ὡς σύ  0 1 .
οὐ συμφωνοῦντος γὰρ ἦν πρῶτον μὲν τὸ λέγειν  παρελθέτω τὸ ποτήριον τοῦτο  ·
οὐδὲν δὲ ἐχόμενον συμφωνίας καὶ τὸ ἐπιφερόμενον εἶναι δοκεῖ , λέγει γὰρ μὴ τὸ ἐμὸν .
ἀλλὰ τὸ σὸν γενέσθω .
πάτερ , θέλημα  0 .
ἀκούεις ὅπως ἀσυμφωνίαν κατὰ τὸ φαινόμενον δηλοῖ τὸ γράμμα , τοῦ μὲν θέλοντος , ‹ τοῦ δὲ μὴ θέλοντος 〉 .
ὅτι μὲν γὰρ ἐβούλετο ὁ πατὴρ δῆλον ἀφ ὧν ὃ ἐβούλετο γέγονεν 0 ·
ὅτι δὲ οὐκ ἐβούλετο ὁ υἱὸς δῆλον δι ὧν παραιτεῖται 0 .
καὶ αὖθις  οὐ ζητῶ  φησὶν  τὸ θέλημα τὸ ἐμὸν ἀλλὰ τὸ θέλημα τοῦ πέμψαντός με πατρός  .
πῶς οὖν διὰ τὴν ἐν ἅπασιν συμφωνίαν τὸν σωτῆρα εἰρηκέναι φησὶν  ἐγὼ καὶ ὁ πατὴρ ἕν ἐσμεν  ;
καὶ μετὰ βραχέα ἐπιλέγει πῶς συμφωνίαν ἔχειν πρὸς τὸν πατέρα ὁ υἱὸς δύναται ἢ ὁ πατὴρ πρὸς τὸν υἱόν , τοῦ υἱοῦ  πάντα ὅσα ἔχει ὁ πατὴρ ἐμά ἐστιν  λέγοντος 0 .
ἄντικρυς γὰρ πλεονεκτοῦντος ἦν τοῦ υἱοῦ τὸν πατέρα τὸ λέγειν  πάντα ὅσα ἔχει ὁ πατὴρ ἐμά ἐστιν  .
τούτου γὰρ χάριν παρεὶς τὸ πάντα ὅσα ἔχει ὁ πατὴρ κοινά ἐστιν εἰπεῖν  πάντα ὅσα ἔχει ὁ πατὴρ ἐμά ἐστιν  ἔφη .
καίτοι οὐκ ἦν ἴδιον τοῦ συμφωνοῦντος οὕτω λέγειν , ἀλλά ·
πάντα ὅσα ἔχει ὁ πατὴρ κοινά ἐστιν .
εἰ γὰρ αἱ τῶν ἀποστόλων Πράξεις τὴν τῶν τηνικαῦτα προσιόντων τῇ πίστει συμφωνίαν ἐπαινοῦσαι  πάντα ἦν αὐτοῖς κοινὰ  ἔφασαν , καὶ ἐπ ἀνθρώπων τῶν συμφωνεῖν δυναμένων κοινὰ εἶναι πάντα νομίζειν ὀφείλει , πόσῳ μᾶλλον ἔδει τὸν πατέρα καὶ τὸν υἱὸν κοινωνίας μετέχειν , εἰς δύο ὑποστάσεις διῃρημένους ;
νυνὶ δὲ ἐν μὲν τῷ λέγειν  πάντα ὅσα ἔχει ὁ πατὴρ ἐμά ἐστιν  πλεονεκτῶν ὁ υἱὸς τὸν πατέρα φαίνεται ·
ἐν δὲ τῷ φάσκειν μη δὲ τοῦ ἑαυτοῦ λόγου κύριον εἶναι , ἀλλὰ καὶ τούτου τὸν πατέρα   ὁ  γὰρ  λόγος ὃν ἀκούετε  φησὶν  οὐκ ἔστιν ἐμὸς ἀλλὰ τοῦ πέμψαντός με πατρός   0 .
ἀφαιρεῖσθαι τὸν πατέρα τὰ ἴδια τοῦ παιδὸς δείκνυσιν .
ἑκάτερα δὲ κατὰ τὴν Ἀστερίου οἴησιν οὐκ ἀκολούθως εἰρημένα φαίνεται .
ἔδει γὰρ τὸν συμφωνοῦντα μὴ τὰ τῷ ἑτέρῳ προσόντα παρασπᾶσθαι δίκαια , πλεονεκτικὸν γὰρ τοῦτό γε , ἀλλὰ τὰ ἑκατέρῳ προσόντα κοινὰ εἶναι νομίζειν 0 .
ὥστε ὅταν μὲν εἰς τὴν ἀνθρωπίνην ἀποβλέπωμεν σάρκα , οὐχ ὥσπερ Ἀστέριος γέγραφεν , οὕτως εὑρήσομεν εἰρηκότα τὸν σωτῆρα  ἐγὼ καὶ ὁ πατὴρ ἕν ἐσμεν  , οὐ γὰρ διὰ τὴν ἐν ἅπασιν λόγοις τε καὶ ἔργοις ἀκριβῇ συμφωνίαν , ὡς αὐτὸς γέγραφεν , ὁ σωτὴρ εἴρηκεν  ἐγὼ καὶ ὁ πατὴρ ἕν ἐσμεν  .
εἰ γὰρ τοῦτ ἦν , πάντως ἂν ἔφη ·
ἐγὼ καὶ ὁ πατὴρ ἐν ἅπασιν πρὸς ἀλλήλους συμφωνοῦμεν .
νυνὶ δὲ  ἐγὼ καὶ ὁ πατὴρ ἕν ἐσμεν  ἔφη .
οὐκοῦν εἰ ἐν ἐκείνοις ἀσυμφωνία τις ἦν , ἀνάγκη δὲ τὸν δεσπότην ἀληθεύειν , τὸν σωτῆρα ἀκριβῶς εἰδέναι προσήκει , ὅτι ἡνίκα ἂν  ἐγὼ καὶ ὁ πατὴρ ἕν ἐσμεν  λέγῃ 0 .
τηνικαῦτα οὐκ εἰς τὸν ἄνθρωπον ὃν ἀνείληφεν ἀποβλέπων τοῦτό φησιν , ἀλλ εἰς τὸν ἐκ τοῦ πατρὸς προελθόντα λόγον .
εἰ γάρ τις ἀσυμφωνία εἶναι δοκοίη , αὕτη ἀναφέρεσθαι εἰς τὴν τῆς σαρκὸς ἀσθένειαν ὀφείλει , ἣν μὴ πρότερον ἔχων ἀνείληφεν ὁ λόγος .
εἰ δὲ ἑνότης λέγοιτο , αὕτη τῷ λόγῳ διαφέρουσα φαίνεται .
ὅθεν οὐ μόνον τὸ  ἐγὼ καὶ ὁ πατὴρ ἕν ἐσμεν  εἰκότως ἔφη , ἀλλὰ κ ἀκεῖνο ·
τοσούτῳ χρόνῳ μεθ ὑμῶν εἰμί , Φίλιππε , καὶ λέγεις ·
δεῖξόν μοι τὸν πατέρα  , δῆλον ὅτι οὐ τούτοις τοῖς ὀφθαλμοῖς , ἀλλὰ τοῖς νοητοῖς τὰ νοητὰ ὁρᾶν δυναμένοις 0 1 .
ἀόρατος γὰρ τοῖς τῆς σαρκὸς ὄμμασιν ὅ τε πατὴρ ὑπάρχει καὶ ὁ τούτου λόγος .
οὐ διὰ τὴν ἐν ἅπασιν οὖν συμφωνίαν τοῦτ ἔφη πρὸς Φίλιππον .
τοσαῦτα εἰπών , ἐπαναλαβὼν ἐξ ὑπαρχῆς τὸν λόγον τοῦτον δογματίζει τὸν τρόπον πρὸ γὰρ τῆς δημιουργίας ἀπάσης ἡσυχία τις ἦν .
ὡς εἰκός ὄντος ἐν τῷ θεῷ τοῦ λόγου 0 .
εἰ γὰρ ποιητὴν ἁπάντων τὸν θεὸν ὁ Ἀστέριος πεπίστευκεν εἶναι , δῆλον ὅτι συνομολογήσει ἡμῖν καὶ αὐτὸς τὸν μὲν ἀεὶ ὑπάρχειν , μηδεπώποτε τοῦ εἶναι ἀρχὴν λαβόντα , τὰ δὲ γεγενῆσθαί τε ὑπ αὐτοῦ καὶ ἐξ οὐκ ὄντων γεγενῆσθαι 0 .
οὐ γὰρ οἶμαι καὶ τοῦτο πιστεύειν αὐτὸν τῷ λέγοντι εἶναί τινα καὶ ἀγένητα , ἀλλὰ ἀκριβῶς πεπεῖσθαι ὅτι οὐρανός τε καὶ γῆ καὶ πάντα τὰ ἐν οὐρανοῖς καὶ ἐπὶ γῆς ὄντα ὑπὸ θεοῦ γεγένηται .
εἰ τοίνυν τοῦτο πιστεύοι , ἀνάγκη αὐτὸν κ ἀκεῖνο συνομολογεῖν ὅτι πλὴν θεοῦ οὐδὲν ἕτερον ἦν 0 .
εἶχεν οὖν τὴν οἰκείαν δόξαν ὁ λόγος , ὢν ἐν τῷ πατρί .
καὶ ταῦτα εἰπὼν ἐπάγει μεθ ἕτερα τὴν δοθεῖσαν αὐτῷ ἐξουσίαν Ἀστέριος δόξαν ὀνομάζει , καὶ οὐ δόξαν μόνον ἀλλὰ καὶ προκόσμιον δόξαν , οὐκ ἐννοῶν ὅτι μήπω τοῦ κόσμου γεγονότος οὐδὲν ἕτερον ἦν πλὴν θεοῦ μόνου .
ταῦτ  εἰπὼν Μάρκελλος καὶ τὸν υἱὸν δι αὐτῶν ἀπαρακαλύπτως ἀρνησάμενος , ἵνα ἡμᾶς ἀκριβῶς πείσῃ ὁποῖον εἶναι τὸν λόγον τοῦ θεοῦ ἐφρόνει , σαφέστερον ἐμφαίνει τὴν διάνοιαν τῷ ἡμετέρῳ λόγῳ ἀπεικάζων αὐτόν , δι ὧν ταῦτα γράφει ὥσπερ γὰρ τὰ γεγονότα πάντα ὑπὸ τοῦ πατρὸς διὰ τοῦ λόγου γέγονεν , οὕτω καὶ τὰ λεγόμενα ὑπὸ τοῦ πατρὸς διὰ τοῦ λόγου σημαίνεται .
διὰ τοῦτο γὰρ καὶ ὁ ἁγιώτατος Μωσῆς ἄγγελον ἐνταῦθα ὀνομάζει τὸν λόγον , ὅτι δι οὐδὲν ἕτερον ἐφάνη , ἀλλ ἵνα ἀναγγείλῃ τῷ Μωσεῖ ταῦτα ἅπερ λυσιτελεῖν τοῖς υἱοῖς Ἰσραὴλ ἠπίστατο ·
ἠπίστατο δὲ λυσιτελεῖν ἕνα θεὸν εἶναι νομίζειν .
διὸ καὶ πρὸς αὐτὸν ἐγώ εἰμι ὁ ὢν  ἔφη , ἵνα μηδένα ἐκτὸς ἑαυτοῦ ἕτερον θεὸν εἶναι διδάξῃ .
τοῦτο δὲ ῥάδιον , οἶμαι , τοῖς εὖ φρονοῦσιν καὶ ἀπὸ μικροῦ τινος καὶ ταπεινοῦ καθ ἡμᾶς παραδείγματος γνῶναι 0 .
οὐ δὲ γὰρ τὸν τοῦ ἀνθρώπου λόγον δυνάμει καὶ ὑποστάσει χωρίσαι τινὶ δυνατόν 0 ·
ἓν γάρ ἐστιν καὶ τ αὐτὸν τῷ ἀνθρώπῳ ὁ λόγος , καὶ οὐδενὶ χωριζόμενος ἑτέρῳ ἢ μόνῃ τῇ τῆς πράξεως ἐνεργεία 0 .
καὶ ἐπιδαψιλεύεται ἔτι μᾶλλον τὴν αὐτοῦ διάνοιαν ἐμφαίνων , δι ων ἑξῆς τάδε φησίν οὐ γὰρ δὴ ἑτέρας ἑτοιμασίας , οἷον ὕλης ἢ ἄλλης τινὸς ἀνθρωπίνης , ὁ θεὸς ἐδεῖτο πρὸς κατασκευήν , ἀλλὰ ταύτης τῆς ἐν τῇ αὐτοῦ διανοίᾳ ἑτοιμασίας .
ἐπεὶ οὖν ἀδύνατον ἦν χωρὶς λόγου καὶ τῆς προσούσης τῷ λόγῳ σοφίας ἐννοῆσαι περὶ τῆς τοῦ οὐρανοῦ κατασκευῆς τὸν θεόν , εἰκότως ἔφη  ἡνίκα ἡτοίμαζεν τὸν οὐρανόν , συμπαρήμην αὐτῷς  .
καὶ προστίθησιν αὖθις ἐξομοιῶν τῷ ἀνθρωπίνῳ λόγῳ τὸν τοῦ θεοῦ , εἰς τὸ δεῖξαι αὐτὸν ἀνυπόστατον , γράφει δὲ οὕτως ἐνταῦθα  ἐγώ εἰμι ὁ ὢν  λέγει μὲν τῷ Μωσεῖ ὁ πατήρ , λέχει δὲ δηλονότι διὰ τοῦ λόγου .
πάντα γὰρ ὅσα ἂν ὁ πατὴρ λέγῃ , ταῦτα πανταχοῦ διὰ τοῦ λόγου λέγων φαίνεται .
τοῦτο δὲ δῆλόν ἐστιν καὶ ἀφ ἡμῶν αὐτῶν , ὅσα μικρὰ τοῖς μεγάλοις καὶ θείοις ἀπεικάσαι ·
καὶ ἡμεῖς γὰρ πάντα ὅσα ἂν θέλωμεν κατὰ τὸ δυνατὸν λέγειν τε καὶ ποιεῖν τῷ ἡμετέρῳ ποιοῦμεν λόγῳ .
εἶτα μεταξύ τινα εἰπὼν ἐπιλέγει πῶς οὖν Ἀστέριος ταῖς ἁγίαις γραφαῖς ἁπλῶς καὶ ἐμφόβως ἀκολουθεῖν προσποιούμενος οὐκ ἔγνω τὸ μέρος τοῦτο λέγον  κύριος ὁ θεός σου , οὗτος θεὸς ἐν τῷ οὐρανῷ ἄνω καὶ ἐπὶ τῆς γῆς κάτω , καὶ οὐκ ἔστιν ἔτι πλὴν αὐτοὺ  , καὶ ὅτι  εἷς ἐστιν  καὶ πλὴν αὐτοῦ ἕτερος  οὐκ ἔστιν  0 .
καὶ προϊὼν αὖθις διισχυρίζεται φάσκων οὐ καταχρηστικῶς λόγος ὀνομασθείς , κ ἂν διαρραγῶσιν οἱ ἑτεροδιδασκαλοῦντες ψευδόμενοι , ἀλλὰ κυρίως τε καὶ ἀληθῶς ὑπάρχων λόγος .
καὶ προστίθησιν τί γὰρ ἕτερον ἦν ἀποκεκρυμμένον μυστήριον ἢ τὸ κατὰ τὸν λόγον 0 ;
οὕτως δὲ ἦν ἀποκεκρυμμένον  ἐν τῷ θεῷ  τουτὶ πρότερον τὸ μυστήριον , ὥστε μηδένα τοῦ προτέρου λαοῦ σαφῶς τὰ κατὰ τὸν λόγον εἰδέναι , ἀλλ ἡμᾶς τοῦ πλούτου  τῆς δόξης  καὶ τοῦ ἀποκεκρυμμένου μυστηρίου ἀπολαύειν νυνί .
καὶ μετὰ ταῦτα πάλιν ἀνθρωπίνῃ κέχρηται εἰκόνι , τοῦτον γράφων τὸν τρόπον τίς γὰρ οὕτως ἢ τῶν ἁγίων ἀγγέλων ἢ ἀνδρῶν δικαίων ἀξιόπιστος ἦν τὴν ἐκ προσώπου τοῦ θεοῦ ὁρισθεῖσαν αὐτῷ τιμωρίαν λῦσαι , εἰ μὴ αὐτὸς ὁ λόγος ὁ συμπαρών τε καὶ συμπλάττων , πρὸς ὃν ὁ πατὴρ  ποιήσωμεν ἄνθρωπον  ἔφη  κατ  εἰκόνα ἡμετέραν καὶ ὁμοίωσιν  , οὐκ ὄντος ἑτέρου θεοῦ τοῦ συμπλάττειν αὐτῷ δυναμένου . 0
ἐγὼ  γάρ εἰμι , φησίν ,  θεὸς πρῶτος καὶ ἐγὼ μετὰ ταῦτα , καὶ πλὴν ἐμοῦ θεὸς ἕτερος οὐκ ἔστιν  0 .
οὔ τε οὖν νεώτερός τις θεός ἦν , οὔ τε ἄλλος τις  μετὰ ταῦτα  θεὸς ὢν θεῷ συνεργεῖν δυνατὸς ἦν .
ἀλλ  εἴ τις μικρῷ τινι καὶ ἀνθρωπίνῳ καθ ἡμᾶς παραδείγματι χρώμενος ὡς διὰ εἰκόνος τὴν θείαν ἐξετάζοι πρᾶξιν 0 ·
ὥσπερ ἄν τις ἀνδριαντοποιὸς ἐπιστήμων ἀνήρ , ἀνδριάντα πλάσαι βουλόμενος , πρῶτον μὲν τοὺς τύπους αὐτοῦ καὶ χαρακτῆρας ἐν ἑαυτῷ σκοπεῖ , ἔπειτα πλάτος τε καὶ μῆκος ὅσον εὐπρεπὲς ἐννοεῖ , ἀναλογίαν τε τοῦ παντὸς ἐν τῷ καθ ἕκαστον ἐξετάζει μέρει 0 .
χαλκοῦ τε τὴν πρόσφορον ἑτοιμάσας ὕλην καὶ τὸν ἐσόμενον ἀνδριάντα τῇ ἑαυτοῦ προτυπώσας διανοίᾳ καὶ νοητῶς ὁρᾶν νομίσας συνειδώς τε ἑαυτῷ συνεργεῖν τὸν λόγον .
ᾧ λογίζεται καὶ ᾧ πάντα πράττειν εἴωθεν  οὐδὲν γὰρ μὴ λόγῳ γιγνόμενον καλόν  0 .
ἀρχόμενος τῆς αἰσθητῆς ταύτης ἐργασίας πρὸς αὐτὸν ὡς πρὸς ἕτερον παρακελεύεται λέγων 0 ·
ἄγε ποιήσωμεν , ἄγε πλάσωμεν ἀνδριάντα ·
οὕτως ὁ τῶν ὅλων δεσπότης θεὸς τὸν ἔμψυχον ἐκ γῆς ἀνδριάντα ποιῶν οὐκ ἄλλῳ τινὶ ἀλλὰ τῷ ἑαυτοῦ λόγῳ παρακελεύεται λέγων ·
ποιήσωμεν ἄνθρωπον  , οὐ τὸν αὐτὸν τοῖς ἄλλοις τρόπον 0 ·
λόγῳ γὰρ ἡ πᾶσα ἐγένετο κτίσις .
καὶ τούτοις μεθ ἕτερα ἐπιλέγει νυνὶ δὲ πιστεύω ταῖς θείαις γραφαῖς , ὅτι εἷς θεός 0 .
καὶ ὁ τούτου λόγος θεὸς προῆλθεν μὲν τοῦ πατρός , ἵνα  πάντα δι αὐτοὺ  γένηται ·
μετὰ δὲ τὸν καιρὸν τῆς κρίσεως καὶ τὴν τῶν ἀπάντων διόρθωσιν καὶ τὸν ἀφανισμὸν τῆς ἀντικειμένης ἀπάσης ἐνεργείας ,  τότε αὐτὸς ὑποταγήσεται τῷ ὑποτάξαντι αὐτῷ τὰ πάντα   θεῷ καὶ πατρί  , ἵν οὕτως ᾖ ἐν θεῷ ὁ λόγος , ὥσπερ καὶ πρότερον ἦν πρὸ τοῦ τὸν κόσμον εἶναι .
οὐδενὸς γὰρ ὄντος πρότερον ἢ θεοῦ μόνου , πάντων δὲ διὰ τοῦ λόγου γίγνεσθαι μελλόντων , προῆλθεν ὁ λόγος δραστικῇ ἐνεργείᾳ , ὁ λόγος οὗτος τοῦ πατρὸς ὤν .
καὶ πάλιν τὴν αὐτὴν διάνοιαν λευκότερον τίθησι λέγων πρὸ γὰρ τοῦ τὸν κόσμον εἶναι ἦν ὁ λόγος ἐν τῷ πατρί .
ὅτε δὲ ὁ παντοκράτωρ θεὸς πάντα τὰ ἐν οὐρανοῖς καὶ ἐπὶ γῆς πρ οὔθετο ποιῆσαι , ἐνεργείας ἡ τοῦ κόσμου γένεσις ἐδεῖτο δραστικῆς ·
καὶ διὰ τοῦτο , μηδενὸς ὄντος ἑτέρου πλὴν τοῦ θεοῦ  πάντα γὰρ ὁμολογεῖται ὑπ αὐτοῦ γεγενῆσθαι  , τότε ὁ λόγος προελθὼν ἐγίνετο τοῦ κόσμου ποιητής , ὁ καὶ πρότερον ἔνδον νοητῶς ἑτοιμάζων αὐτόν .
καὶ αὖθις μετὰ πάντα ἐπιφέρει λέγων καὶ διὰ τοῦτο οὐχ υἱὸν θεοῦ ἑαυτὸν ὀνομάζει , ἀλλ ὰ πανταχοῦ υἱὸν ἀνθρώπου ἑαυτὸν λέγει , ἵνα διὰ τῆς τοιαύτης ὁμολο γίας θέσει τὸν ἄνθρωπον διὰ τὴν πρὸς αὐτὸν κοινωνίαν υἱὸν θεοῦ γενέσθαι παρασκευάσῃ καὶ μετὰ τὸ τέλος τῆς πράξεως αὖθις , ὡς λόγος , ἑνωθῇ τῷ θεῷ , πληρῶν ἐκεῖνο τὸ ὑπὸ τοῦ ἀποστόλου προειρημένον ·
τότε αὐτὸς ὑποταγήσεται τῷ ὑποτάξαντι αὐτῷ τὰ πάντα , ἵνα ᾖ πάντα καὶ ἐν πᾶσιν ὁθεός  .
ἔσται γὰρ τηνικαῦτα τοῦθ ὅπερ πρότερον ἦν .
διὰ τοσούτων Μάρκελλος γυμνῇ τῇ κεφαλῇ τὸν υἱὸν τοῦ θεοῦ ἐξωμόσατο .
εἰ γὰρ ἓν καὶ τ αὐτὸν ἦν ὁ θεὸς καὶ ὁ ἐν αὐτῷ λόγος , οὐδεὶς δὲ πώποτε αὐτὸς ἑαυτοῦ γένοιτ ἂν πατὴρ ὡς οὐ δ αὐτὸς ἑαυτοῦ υἱὸς εἷς ὢν καὶ μόνος , εἷς δὲ μόνος ἦν καὶ ὁ αὐτὸς τῷ ἑαυτοῦ λόγῳ ὁ θεός , δῆλον ὡς οὐ πατὴρ ἦν μὴ ὑπάρχοντος αὐτῷ υἱοῦ , οὐ δὲ υἱὸς μὴ ὑφεστῶτος αὐτῷ πατρός 0 1 2 .
ὁποῖα μὲν οὖν περὶ τοῦ μή τε εἶναι μή τε προϋφεστάναι τὸν τοῦ θεοῦ υἱόν , ψιλὸν δὲ λόγον ἔνδον ὑπάρχειν ἐν αὐτῷ τῷ θεῷ , καὶ τοῦτον ποτὲ μὲν ἡσυχάζειν ποτὲ δὲ ἐνεργεῖν δραστικῇ δυνάμει , διεξῆλθεν ὁ ἀνήρ , ἔγνωμεν διὰ τῶν προκειμένων .
ταῦτα δὲ αὐτὰ πολλάκις καὶ διαφόρως τῇ ἑαυτοῦ παραθέμενος γραφῇ , πολὺν σωρὸν περιττῶν ῥημάτων συνεφόρησεν τῷ συγγράμματι .
ἀλλ ἡμεῖς γε τοῖς αὐτοῦ καθ ἑαυτοῦ ἐλέγχοις ἐξ ὧν παρέθετο φωνῶν ἀρκεσθέντες , οὐ δ ἀντιρρήσεως ἀξιώσομεν τὴν τοῦ Ἰουδαϊκοῦ τούτου δόγματος ἀτοπίαν .
ἐντεῦθεν δ ἐπὶ τὰ εἰρημένα τῷ αὐτῷ περὶ τῆς σαρκός , ἣν ἐνεργείᾳ μόνῃ φησὶν ἀνειληφέναι τὸν ἐν τῷ θεῷ λόγον 0 .
μεταβάντες φέρ ἴδωμεν ὅπως τὴν ἐν ταῖς θείαις γραφαῖς περὶ τοῦ μονογενοῦς υἱοῦ τοῦ θεοῦ φερομένην θεολογίαν ἐπὶ τὴν σάρκα μεταφέρει , αὐτὸν μὲν τὸν ἀληθῶς προόντα τοῦ θεοῦ υἱὸν ἀρνούμενος , τὴν δὲ σάρκα θεολογῶν , ἣν μικρὸν ὕστερον ἔρημον ἔσεσθαι τοῦ λόγου ὁ ἀνευλαβὴς ὡρίζετο ·
ὁ μὲν γὰρ λόγος  ἐν ἀρχῇ ἦν  .
μηδὲν ἕτερον ὢν ἢ λόγος 0 .
ὁ δὲ τῷ λόγῳ ἑνωθεὶς ἄνθρωπος , οὐκ ὢν πρότερον , γέγονεν ἄνθρωπος , ὡς διδάσκει ἡμᾶς Ἰωάννης λέγων καὶ ὁ λόγος σὰρξ ἐγένετο  .
διὰ τοῦτο τοίνυν τοῦ λόγου μνημονεύων φαίνεται μόνου ·
εἴ τε γὰρ Ἰησοῦ εἴ τε Χριστοῦ ὀνόματος μνημονεύει ἡ θεία γραφή , τὸν μετὰ τὸν τῆς ἀνθρωπίνης ὄντα σαρκὸς τοῦ θεοῦ λόγον ὀνομάζειν φαίνεται 0 .
εἰ δέ τις καὶ πρὸ τῆς νέας διαθήκης τὸ τοῦ Χριστοῦ ἢἸησοῦ ὄνομα ἐπὶ τοῦ λόγου μόνου δεικνύναι δύνασθαι ἐπαγγέλλοιτο , εὑρήσει τοῦτο προφητικῶς εἰρημένον , ὥσπερ καὶ ἀπὸ τούτου δῆλον · 0
παρέστησαν  γάρ φησιν  οἱ βασιλεῖς τῆς γῆς καὶ οἱ ἄρχοντες συνήχθησαν ἐπὶ τὸ αὐτὸ κατὰ τοῦ κυρίου καὶ κατὰ τοῦ Χριστοῦ αὐτοῦ  .
καὶ μεθ ἕτερα ἐπάγει εἰκότως οὖν πρὸ τῆς καθόδου τοῦτο ἦν , ὅπερ πολλάκις ἔφαμεν , λόγος ·
μετὰ δὲ τὴν κάθοδον καὶ τὴν τῆς σαρκὸς ἀνάληψιν διαφόρων καὶ τῶν ἐπηγοριῶν τετύχηκεν , ἐπειδὴ  ὁ λόγος σὰρξ ἐγένετο  .
τήρει ὅπως διὰ τούτων Μάρκελλος τὸ Ἰησοῦ καὶ Χριστοῦ ὄνομα καὶ τὰς λοιπὰς προσηγορίας οὐ βούλεται κεῖσθαι ἐπὶ τοῦ λόγου , ἀλλ ἐπὶ τῆς σαρκὸς ἧς ἀνείληφεν .
ἀναγκαία δὲ ἡ ἐπιτήρησις , ἵν ὅταν αὐτὸς πάλιν ἀποβάλῃ τὴν σάρκα ἐλέγχοιτο εἰς αὐτὸν ἀσεβῶν τὸν Χριστὸν τοῦ θεοῦ 0 .
μετὰ δὴ τὰ προλεχθέντα ἑξῆς προϊὼν τὰ περὶ τοῦ σώματος τοῦ σωτῆρος τοιαῦτα γράφει καὶ μὴ τοῦτο ἀπίθανον εἶναι νομιζέτω Ἀστέριος , εἰ νεώτερον ὂν αὐτοῦ τὸ σῶμα τοσαύτης τυχεῖν ἀρχαιότητος ἐδυνήθη ·
ἀλλ ἐννοείτω , ὅτι εἰ καὶ μάλιστα τὴν ἀνθρωπίνην σάρκα νεωτέραν εἶναι συμβαίνει , ὅμως ὁ ταύτην ἀναλαβεῖν δι ἁγνῆς ἀξιώσας παρθένου λόγος , ταύτῃ τὸ ἑαυτοῦ ἑνώσας , οὐ μόνον πρωτότοκον πάσης κτίσεως  τὸν ἐν ἑαυτῷ ἄνθρωπον κτισθέντα ἀπειργάσατο , ἀλλὰ καὶ ἀρχὴν ἁπάντων αὐτὸν εἶναι βούλεται , οὐ τῶν ἐπὶ γῆς μόνον , ἀλλὰ καὶ τῶν ἐν οὐρανοῖς .
τοσαῦτα εἰπὼν μεθ ἕτερα τὰς ἀποστολικὰς φωνάς , δι ὧν τὸν υἱὸν τοῦ θεοῦ θεολογεῖ φάσκων  ὅς ἐστιν εἰκὼν τοῦ θεοῦ τοῦ ἀοράτου , πρωτότοκος πάσης κτίσεως 0 ·
ὅτι ἐν αὐτῷ ἐκτίσθη τὰ πάντα τὰ ἐν τοῖς οὐρανοῖς καὶ τὰ ἐπὶ τῆς γῆς , εἴ τε θρόνοι εἴ τε κυριότητες εἴ τε ἀρχαὶ εἴ τε ἐξουσίαι , τὰ πάντα δι αὐτοῦ καὶ εἰς αὐτὸν ἔκτισται 0 1 2 ·
καὶ αὐτός ἐστιν πρὸ πάντων καὶ τὰ πάντα εἰς αὐτὸν συνέστηκεν  , ἐπὶ τὴν σάρκα ἀναφέρει , οὐκ ἐρυθριῶν τὰς τοιαύτας τοῦ ἀποστόλου φωνὰς ἐκλαμβάνειν ἐπὶ τὴν σάρκα .
περὶ ἧς προϊὼν αὐτὸς Μάρκελλος ταῦτα γράφει εἰ οὖν  ὁ σωτὴρ  ὁμολογεῖ τὴν σάρκα μηδὲν ὠφελεῖν .
πῶς ἐγχωρεῖ τὴν ἐκ γῆς τε οὖσαν καὶ μηδὲν ὠφελοῦσαν ἐν τοῖς μέλλουσιν αἰῶσιν ὡς αὐτῷ λυσιτελοῦσαν συνεῖναι τῷ λόγω ;
καὶ αὖθις περὶ τῆς αὐτῆς σαρκὸς ἐπιλέγει πῶς ἔτι τὴν τοῦ δούλου μορφήν 0 .
ἣν ἀνείληφεν ὁ λόγος , μορφὴν οὖσαν δούλου .
συνεῖναι τῷ λόγῳ διὸ δυνατὸν γένοιτ ἄν 0 ;
ἀλλ ὁ τοιαῦτα περὶ τῆς σαρκὸς εἰπὼν νῦν  εἰκόνα τοῦ θεοὺ  αὐτὴν λέγει , καὶ  πρωτότοκον πάσης κτίσεως  .
αὐτήν τε οὖσαν πρὸ πάντων  καὶ πάντα τὰ ἐν τοῖς οὐρανοῖς καὶ τὰ ἐπὶ τῆς γῆς , θρόνους , κυριότητας , ἀρχάς , ἐξουσίας , ἐν αὐτῇ ἐκτίσθαι  .
γράφει δὲ οὕτως οὐκοῦν εἰ  πρωτότοκος  μέν ἐστιν  ἁπάσης κτίσεως  αὐτός ,  ἐν αὐτῷ  δὲ ἐκτίσθη τὰ πάντα  , προσήκει εἰδέναι ἡμᾶς , ὅτι περὶ τῆς κατὰ σάρκα οἰκονομίας αὐτοῦ ὁ ἀπόστολος νυνὶ μέμνηται .
καὶ ἐπιβεβαιοῖ τὸν λόγον ἐπιφέρων ἑξῆς  πρωτότοκος  οὖν  ἁπάσης κτίσεως  διὰ τὴν κατὰ σάρκα γένεσιν ὠνομάσθη , οὐ διὰ τὴν πρώτην , ὡς αὐτοὶ οἴονται , κτίσιν .
καὶ ἐπιλέγει οὐ τοίνυν οὗτος ὁ ἁγιώτατος λόγος πρὸ τῆς ἐνανθρωπήσεως  πρωτότοκος ἁπάσης κτίσεως  ὠνόμαστο  πῶς γὰρ δυνατὸν τὸν ἀεὶ ὄντα πρωτότοκον εἶναί τινος ; 0
, ἀλλὰ τὸν πρῶτον  καινὸν ἄνθρωπον  , εἰς ὃν  τὰ πάντα ἀνακεφαλαιώσασθαι  ἐβουλήθη ὁ θεός , τοῦτον αἱ θεῖαι γραφαὶ  πρωτότοκον πάσης  ὀνομάζουσιν κτίσεως  .
καὶ αὖθις ἐπιφέρει ἀκούεις ὅπως οὐ μόνον ταῦτα , ἀλλὰ καὶ τὰ προϋπάρχοντα  ἔν τε οὐρανοῖς καὶ ἐπὶ τῆς γῆς ἐν αὐτῷ  κατὰ τὴν καινὴν κτίσιν  ἐκτίσθαι  συμβαίνει .
ταῦτα μὲν οὖν δι ὧν πρωτότοκον πάσης κτίσεως διὰ τὴν σάρκα αὐτὸν ὠνομάσθαι εἴρηκεν ·
θέα δὲ ὅπως καὶ τὸ  κύριος ἔκτισέν με ἀρχὴν ὁδῶν αὐτοῦ εἰς ἔργα αὐτοῦ  πάλιν ἐπὶ τὴν σάρκα ἀναφέρει , μὴ προσέχων τῇ θείᾳ γραφῇ ἐκ προσώπου τῆς σοφίας ἐν ταῖς Παροιμίαις τοῦτον λεγούσῃ τὸν τρόπον  ἐγὼ ἡ σοφία κατεσκήνωσα βουλήν , καὶ γνῶσιν καὶ ἔννοιαν ἐγὼ ἐπεκαλεσάμην ·
δι ἐμοῦ βασιλεῖς βασιλεύουσιν , καὶ οἱ δυνάσται γράφουσιν δικαιοσύνην  .
οἷς ἑξῆς ἐπιλέγει ἡ αὐτὴ σοφία  ἐν ὁδοῖς δικαιοσύνης περιπατῶ , καὶ ἀναμέσον τρίβων δικαιώματος ἀναστρέφομαι , ἵνα μερίσω τοῖς ἐμὲ ἀγαπῶσιν ὕπαρξιν , καὶ τοὺς θησαυροὺς αὐτῶν ἐμπλήσω ἀγαθῶν .
ἐὰν ἀναγγείλω ὑμῖν τὰ καθ ἡμέραν γιγνόμενα , μνημονεύσω τὰ ἐξ αἰῶνος ἀριθμῆσαι .
κύριος ἔκτισέν με ἀρχὴν ὁδῶν αὐτοῦ εἰς ἔργα αὐτοῦ , πρὸ τοῦ αἰῶνος ἐθεμελίωσέν με ·
ἐν ἀρχῇ πρὸ τοῦ τὴν γῆν ποιήσαι  καὶ τὰ τούτοις ἑξῆς 0 .
οἷς μὴ βουληθεὶς τὴν διάνοιαν ἐπιστῆσαι Μάρκελλος , ἑνὸς δὲ μόνου γενόμενος σκοποῦ , τοῦ μὴ ὁμολογῆσαι τὸν υἱὸν τοῦ θεοῦ , τὴν προκειμένην θεολογίαν ἐπὶ τὴν σάρκα ἀναφέρει , καὶ τὴν εὐθεῖαν παρεκτραπεὶς ὁδὸν ἀνοδίαν ἑαυτῷ ἐπενόησεν , γράφων κατὰ λέξιν οὕτως τὸ τοίνυν κεφάλαιον τουτὶ τῆς Παροιμίας οὐ τὴν ἀρχὴν τῆς θεότητος , ὥσπερ αὐτοὶ νομίζουσιν , τοῦ σωτῆρος ἡμῶν παραστῆσαι βουλόμενον  κύριος ἔκτισέν με  ἔφη , ἀλλὰ τὴν δευτέραν κατὰ σάρκα οἰκονομίαν ·
διὸ καὶ κτίσεως μέμνηται προσφόρως τῆς ἀνθρωπίνης σαρκός .
καὶ ἑξῆς ἐπιλέγει οὐκοῦν ἡ κτίσις τῇ κατὰ ἄνθρωπον αὐτοῦ διαφέρει πραγματείᾳ .
διό φησιν  κύριος ἔκτισέν με ἀρχὴν ὁδῶν αὐτοῦ εἰς ἔργα αὐτοῦ  , ἔκτισέν με δηλονότι διὰ τῆς παρθένου Μαρίας δι ἧς ὁ θεὸς ἑνῶσαι τὴν ἀνθρωπίνην σάρκα τῷ ἑαυτοῦ λόγῳ προείλετο .
καὶ μεθ ἕτερα προστίθησιν λέγων τούτου τοίνυν οὕτως ἔχοντος , ἀκόλουθόν ἐστιν σκοπεῖν τῇ διανοίᾳ τὸ παροιμιωδῶς εἰρημένον τουτὶ κεφάλαιον  κύριος ἔκτισέν με ἀρχὴν ὁδῶν αὐτοῦ εἰς ἔργα αὐτοὺ  .
ἔκτισεν γὰρ ἀληθῶς τὸ μὴ ὂν πεποιηκὼς ὁ δεσπότης ἡμῶν θεός ·
οὐκ οὖσαν γὰρ τὴν σάρκα , ἣν ἀνείληφεν ὁ λόγος ἀλλὰ μὴ οὖσαν ἔκτισεν .
καὶ ἐπιφέρει αὖθις λέγων οὐκοῦν τοῦτ ἐστιν τὸ  κύριος ἔκτισέν με ἀρχὴν ὁδῶν αὐτοῦ εἰς ἔργα αὐτοῦ  .
ἐπάγει δέ  πρὸ τοῦ αἰῶνος ἐθεμελίωσέν με  , θεμέλιον μὲν τοῦτον ὀνομάζων , τὴν κατὰ σάρκα αὐτοῦ προορισθεῖσαν οἰκονομίαν .